ai4bharat/Pralekha huggingface dataset:
खाण मंत्रालय
नवी दिल्ली येथे राष्ट्रपती भवनात आयोजित समारंभात राष्ट्रपती द्रौपदी मुर्मू राष्ट्रीय भूविज्ञान पुरस्कार 2022 प्रदान करणार
राष्ट्रपती द्रौपदी मुर्मू 24 जुलै 2023 रोजी नवी दिल्ली येथे राष्ट्रपती भवनातील सांस्कृतिक केंद्रामध्ये आयोजित समारंभात, प्रतिष्ठेचे राष्ट्रीय भूविज्ञान पुरस्कार 2022 प्रदान करणार आहेत. कोळसा, खाण आणि संसदीय कामकाज मंत्री प्रल्हाद जोशी आणि खाण, कोळसा आणि रेल्वे राज्यमंत्री रावसाहेब पाटील दानवे या कार्यक्रमाला उपस्थित राहतील.
खाण मंत्रालय दरवर्षी पुढील तीन श्रेणींमध्ये राष्ट्रीय भूविज्ञान पुरस्कार प्रदान करते:
- राष्ट्रीय भूविज्ञान जीवन गौरव पुरस्कार
- राष्ट्रीय युवा भूवैज्ञानिक पुरस्कार
- भूविज्ञानाच्या विविध क्षेत्रांसाठीचा राष्ट्रीय भूविज्ञान पुरस्कार
1966 मध्ये सुरु करण्यात आलेले, राष्ट्रीय भूविज्ञान पुरस्कार  हे भूविज्ञान क्षेत्रात सर्वोत्तम कामगिरी, समर्पण आणि नवोन्मेष प्रदर्शित करणाऱ्या असामान्य व्यक्ती आणि संस्थांच्या कामगिरीला मान्यता आणि प्रशंसा बहाल करतात.
खनिज शोध आणि उत्खनन, मूलभूत भूविज्ञान, मुलभूत भूविज्ञान आणि खाणकाम, खनिज संपत्तीचा लाभ आणि शाश्वत खनिज विकास, या क्षेत्रांमध्ये हा पुरस्कार प्रदान केला जातो.
या वर्षी एनजीए 2022 साठी, विविध पुरस्कार श्रेणी अंतर्गत 168 नामांकने प्राप्त झाली आणि तीन-टप्प्यांमध्ये त्याची मूल्यमापन प्रक्रिया पूर्ण करण्यात आली.
विविध श्रेणींमध्ये नामांकित एकूण 10 राष्ट्रीय भूविज्ञान पुरस्कारांमध्ये, एक राष्ट्रीय भूविज्ञान जीवनगौरव एक पुरस्कार, विविध क्षेत्रांमधील आठ राष्ट्रीय भूविज्ञान पुरस्कार आणि एक राष्ट्रीय युवा भूवैज्ञानिक पुरस्कार यांचा समावेश आहे. हे 10 एनजीए पुरस्कार राष्ट्रपतींच्या हस्ते 22 भूवैज्ञानिकांना प्रदान केले जातील.
गेल्या चार दशकांपासून हिमालय पर्वतरांगांमध्ये केलेल्या अतुलनीय कामगिरीसाठी प्रसिद्ध असलेले डॉ. ओम नारायण भार्गव यांना यंदाचा राष्ट्रीय भूविज्ञान जीवनगौरव पुरस्कार प्रदान करण्यात येणार आहे. बनारस हिंदू विद्यापीठामधील सहायक प्राध्यापक डॉ. अमिया कुमार सामल यांना राष्ट्रीय युवा भूवैज्ञानिक पुरस्कार प्रदान करण्यात येणार आहे. भारतीय महाद्विपाखालील वेगवेगळ्या उपमहा द्विपीय लिथोस्फेरिक आवरणामधील  फरक समजून घेण्यात त्यांनी महत्वाचे योगदान दिले आहे.
प्रतिष्ठित भूवैज्ञानिक, विद्वान, धोरणकर्ते आणि उद्योग क्षेत्रांमधील धुरीणांच्या उपस्थितीत राष्ट्रीय भूविज्ञान पुरस्कार प्रदान केले जातील.
राष्ट्रीय भूविज्ञान पुरस्कार, निवड पद्धत याविषयी अधिक जाणून घेण्यासाठी इंग्रजी प्रसिद्धी पत्रक पहा.
उपराष्ट्रपती कार्यालय
अरुण जेटली यांचे निधन, उपराष्ट्रपतींकडून शोक व्यक्त
(नवी दिल्ली, 24 ऑगस्ट 2019
उपराष्ट्रपती एम. व्यंकय्या नायडू यांनी माजी केंद्रीय मंत्री अरुण जेटली यांच्या निधनावर शोक व्यक्त केला आहे. अरुण जेटली हे उत्कृष्ट संसदपटू, कायदेतज्ज्ञ, विद्वान, उत्कृष्ट प्रशासक आणि असामान्य व्यक्तीमत्व होते. ऐतिहासिक जीएसटी विधेयकावर राजकीय एकमत घडवून आणण्यासाठी त्यांनी कठोर परिश्रम घेतले. उपराष्ट्रपती आपल्या संदेशात म्हणतात, “अरुण जेटली हे माझे दीर्घकाळापासून स्नेही होते. त्यांच्या निधनामुळे देशाची तसेच माझी वैयक्तिक मोठी हानी झाली आहे. दुःख व्यक्त करण्यासाठी माझ्याकडे शब्द नाहीत. अरुण जेटली हे उत्कृष्ट संसदपटू, कायदेतज्ज्ञ, विद्वान, उत्कृष्ट प्रशासक आणि असामान्य व्यक्तीमत्व होते. अटल बिहारी वाजपेयी आणि नरेंद्र मोदी यांच्या मंत्रिमंडळात अरुण जेटलींनी आपल्या कार्याचा ठसा उमटवला. त्यांना उत्कृष्ट संसदपटू म्हणून गौरवण्यात आले होते. ऐतिहासिक जीएसटी विधेयकावर राजकीय एकमत घडवून आणण्यासाठी त्यांनी कठोर परिश्रम घेतले. ते अतिशय उत्कृष्टपणे संवाद साधणारे आणि अवघड बाबी सोप्या करुन समजावणारे व्यक्ती होते”.
S.Thakur/P.Kor
पंतप्रधान कार्यालय
भारताच्या जी-20 अध्यक्षपदाच्या पैलूंसंदर्भात चर्चा करण्यासाठी पंतप्रधानांच्या अध्यक्षतेखाली राज्यपाल, मुख्यमंत्री आणि नायब राज्यपालांची दूरदृश्य प्रणालीच्या माध्यमातून बैठक
नवी दिल्ली, 9 डिसेंबर 2022
भारताच्या जी-20 अध्यक्षपदाशी संबंधित पैलूंवर चर्चा करण्यासाठी पंतप्रधान नरेंद्र मोदी यांच्या अध्यक्षतेखाली आज राज्यांचे राज्यपाल आणि मुख्यमंत्री आणि केंद्रशासित प्रदेशांचे नायब राज्यपाल यांची दूरदृश्य प्रणालीच्या माध्यमातून बैठक झाली.
भारताचे जी-20 अध्यक्षपद संपूर्ण देशाचे आहे आणि देशाचे सामर्थ्य दाखवण्याची ही एक अनोखी संधी आहे, असे पंतप्रधानांनी आपल्या भाषणात नमूद केले.
पंतप्रधानांनी सांघिक कार्याच्या महत्त्वावर भर दिला आणि विविध जी-20 कार्यक्रमांच्या आयोजनामध्ये राज्ये/केंद्रशासित प्रदेशांना सहकार्य करण्यास सांगितले. जी-20 चे अध्यक्षपद नेहमीच्या मोठ्या महानगरांच्या पलीकडे जाऊन भारतातील अन्य भाग प्रदर्शित करण्यासाठी मदत करेल , अशाप्रकारे आपल्या देशाच्या प्रत्येक भागाचे वेगळेपण समोर आणेल, याकडे पंतप्रधानांनी लक्ष वेधले.
भारताच्या जी-20 अध्यक्षपदाच्या काळात भारतात मोठ्या संख्येने येणारे अभ्यागत आणि विविध कार्यक्रमांवरील आंतरराष्ट्रीय प्रसारमाध्यमांचे लक्ष केंद्रित असेल यावर प्रकाश टाकत पंतप्रधानांनी राज्ये आणि केंद्रशासित प्रदेशांनी या संधीचा उपयोग करून आकर्षक व्यवसाय, गुंतवणूक आणि पर्यटन स्थळे म्हणून नवी ओळख निर्माण कारण्याचे महत्त्व अधोरेखित केले. संपूर्ण-सरकार आणि संपूर्ण-समाज दृष्टिकोनाद्वारे जी-20 कार्यक्रमांमध्ये लोकांचा सहभाग सुनिश्चित करण्याच्या गरजेचा त्यांनी पुनरुच्चार केला.
अनेक राज्यपाल, मुख्यमंत्री आणि नायब राज्यपालांनी या बैठकीत आपले विचार मांडले आणि जी-20 बैठकांचे योग्यरित्या आयोजन करण्यासाठी राज्यांनी केलेल्या तयारीवर भर दिला.
या बैठकीला परराष्ट्र मंत्र्यांनीही संबोधित केले आणि भारताच्या जी-20 शेर्पा यांनी सादरीकरण केले.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी आत्मनिर्भर भारत इनोव्हेशन चॅलेंजचा केला प्रारंभ
पंतप्रधान नरेंद्र मोदी यांनी नागरिकांकडून वापरल्या जाणारे आणि त्यांच्या संबंधित श्रेणीत जागतिक दर्जाचे ऍप्प बनण्याची संभाव्य क्षमता असलेले सर्वोत्कृष्ट भारतीय ऍप्स जाणून घेण्याच्या उद्देशाने आत्मनिर्भर भारत इनोव्हेशन चॅलेंज सुरू केले आहे.
“जागतिक दर्जाचे मेड इन इंडिया अँप्स तयार करण्यासाठी आज टेक आणि स्टार्ट अप समुदायामध्ये प्रचंड उत्साह आहे. त्यांच्या कल्पना आणि उत्पादने यांना वाव देण्यासाठी @GoI_MeitY आणि @AIMtoInnovate Aatmanirbhar आत्मनिर्भर भारत अॅप इनोव्हेशन चॅलेंज सुरू करत आहेत.
तुमच्याकडे असे कार्यशील उत्पादन असल्यास किंवा अशी उत्पादने तयार करण्यासाठी तुमच्याकडे दूरदृष्टी आणि अनुभव आहे असे तुम्हाला वाटत असल्यास हे आव्हान तुमच्यासाठी आहे. तंत्रज्ञान समुदायातील माझ्या सर्व मित्रांना मी सहभागी होण्याचे आवाहन करतो. ", असे पंतप्रधान म्हणाले.
Today there is immense enthusiasm among the tech & start-up community to create world class Made in India Apps. To facilitate their ideas and products @GoI_MeitY and @AIMtoInnovate are launching the Aatmanirbhar Bharat App Innovation Challenge. https://t.co/h0xqjEwPko
— Narendra Modi  July 4, 2020
This challenge is for you if you have such a working product or if you feel you have the vision and expertise to create such products. I urge all my friends in the tech community to participate.
— Narendra Modi  July 4, 2020
Sharing my thoughts in my @LinkedIn post. https://t.co/aO5cMYi4SH
पंतप्रधान कार्यालय
कोरोनाविषाणूच्या मध्यवर्ती संकल्पनेवरच्या गीतांसाठी पंतप्रधानांकडून गायकांची प्रशंसा
पंतप्रधानांच्या ‘जनता कर्फ्यूच्या’ संदेशाचा प्रसार केल्याबद्दल त्यांच्याकडून नामवंतांचे कौतुक
नवी दिल्ली, 22 मार्च 2020
कोरोना विषाणूवरील मध्यवर्ती संकल्पना मांडणाऱ्या गीतांबद्दल पंतप्रधान श्री.नरेंद्र मोदी यांनी मालिनी अवस्थी आणि प्रीतम भरतवान यांची प्रशंसा केली आहे. पंतप्रधानांनी ट्विटरवर ती गीते शेअर करताना म्हटले आहे की- “जनता कर्फ्यू को लेकर हर कोई अपनी-अपनी तरह से योगदान देने में जुटा है। लोक गायिका @maliniawasthi जी अपने अंदाज में लोगों को प्रेरित कर रही हैं... #JantaCurfew”, “जनता कर्फ्यू को लेकर लोक गायक प्रीतम भरतवाण जी ने एक अनोखा और बेहद सुरीला संदेश दिया है... #JantaCurfew”.
प्रसारमाध्यमांनी उचित माहितीचे प्रसारण केल्याबद्दल तसेच योग्य ती खबरदारी घेतल्याबद्दल पंतप्रधानांनी त्यांचे कौतुक केले आहे. तसेच, आशा आणि सकारात्मकतेचा संदेश सर्वांपर्यंत पोहोचविल्याबद्दलही त्यांनी माध्यमांचे कौतुक केले आहे. ‘जनता कर्फ्यू’ चा संदेश व्यवथितपणे पसरविण्याबद्दल त्यांनी प्रतिष्ठित आणि सन्माननीय व्यक्तींचीही प्रशंसा केली आहे. ट्विटर संदेशांचा मालिकेत पंतप्रधानांनी म्हटले आहे की, “कोरोना विषाणूशी लढा देण्यासाठी, 'रविवार घरीच व्यतीत करण्याच्या' संकल्पनेला, प्रसिद्ध व्यक्ती प्रोत्साहन देत आहेत आणि जनतेचाही त्याला भरघोस पाठिंबा मिळत आहे.”
आजच्या जनता कर्फ्यूमध्ये सहभागी होण्याचे जनतेला आवाहन करत, ‘याने कोविड -19 संकटाविरुद्धच्या लढाईला प्रचंड बळ मिळेल’ असा विश्वास पंतप्रधानांनी व्यक्त केला आहे. या काळात सामाजिक ठिकाणी व्यक्ती-व्यक्तींमध्ये अंतर राखण्यावर भर देत, पंतप्रधानांनी जनतेला दर्जेदार पद्धतीने कुटुंबाबरोबर आपला वेळ व्यतीत करण्यास सुचविले आहे. यामध्ये दूरचित्रवाणीवरील कार्यक्रमांचा आनंद घेण्याचा तसेच उत्तमोत्तम अन्नपदार्थांचा आस्वाद घेण्याचाही उल्लेख त्यांनी केला आहे. कोविड -19 विरुद्धच्या लढाईत आपल्यापैकी प्रत्येकजण एक मौल्यवान सैनिक असून, आपण सावध व दक्ष राहण्याने लाखो आयुष्ये वाचण्यास मदत होणार आहे, असा विश्वास त्यांनी व्यक्त केला आहे. "रस्ते रिकामे असले तरी, कोविड -19 शी लढण्याचा निर्धार मात्र मनामनात पूर्ण भरलेला आहे" असेही पंतप्रधानांनी म्हटले आहे.
B.Gokhale/J.Waishampayan/P.Malandkar
(Visitor Counter : 101
गृह मंत्रालय
2023 च्या प्रजासत्ताक दिनानिमित्त 901 पोलीस कर्मचाऱ्यांना पोलीस पदके जाहीर
140 जणांना शौर्य पोलीस पदक , 93 जणांना विशिष्ट सेवेसाठी राष्ट्रपती पोलीस पदक  आणि 668 जणांना गुणवंत सेवेसाठी पोलीस पदक 
नवी दिल्ली – दि. 25जानेवारी, 2023
2023 च्या प्रजासत्ताक दिनानिमित्त विशेष कामगिरी बजावणा-या एकूण 901 पोलीस कर्मचार्यांना पोलीस पदके जाहीर करण्यात आली. यामध्ये 140 जणांना शौर्य पोलीस पदक  देवून गौरविण्यात येणार आहे, विशिष्ट सेवेसाठी राष्ट्रपती पोलीस पदक  93 जणांना देण्यात येईल तर 668 गुणवंतांना पोलीस पदक जाहीर झाली आहेत.
140 शौर्य पुरस्कारांपैकी बहुतांश, म्हणजे 80, डाव्या अतिरेकी विचारसरणीच्या प्रभावित क्षेत्रात कार्यरत जवानांना जाहीर झाले आहेत; तर जम्मू आणि काश्मीर भागातील 45 जवानांची त्यांनी दाखवलेल्या शौर्यासाठी निवड केली गेली आहे. शौर्य पुरस्कार प्राप्त करणार्यांमध्ये सीआरपीएफचे ४८ जवान , महाराष्ट्रातील३१ , जम्मू-कश्मीर पोलिसांपैकी २५, झारखंडचे०९, दिल्ली, छत्तीसगड आणि बीएसएफ म्हणजेच सीमा सुरक्षा दलाचे प्रत्येकी ०७ आणि उर्वरित इतर राज्ये/केंद्रशासित प्रदेश आणि सीएपीएफचे जवान आहेत.
शौर्य पोलीस पदक  हे जीवन आणि मालमत्तेचे रक्षण करण्यासाठी तसेच गुन्हेगारी रोखताना, गुन्हेगारांना अटक करताना दाखवलेल्या विशिष्ट शौर्याच्या आधारावर प्रदान केले जाते. विशिष्ट सेवेसाठी राष्ट्रपती पोलीस पदक  देण्यासाठी निवड करताना पोलीस सेवेतील विशेष कार्यामध्ये असलेल्या सहभागाच्या नोंदीवरून दिले जाते आणि गुणवत्तेसाठी असलेले पोलीस पदक  संसाधन आणि कर्तव्य, सेवेतील निष्ठा यांचा विचार करून अमूल्य सेवेसाठी प्रदान केले जाते.
यंदाच्या पोलिस पदक विजेत्यांची सूची खाली देण्यात आली आहे.
|
|
अनुक्रम
|
|
विषय
|
|
संख्या
|
|
1
|
|
शौर्य पोलीस पदक 
|
|
140
|
|
2
|
|
विशिष्ट सेवेसाठी राष्ट्रपती पोलीस पदक 
|
|
93
|
|
3
|
|
गुणवंत पोलीस पदक
|
|
668
|
|
4
|
|
राज्यनिहाय / दलनिहाय पदक विजेते पोलिस कर्मचारी
|
|
सूचीप्रमाणे
परिशिष्ट -1 साठी येथे क्लिक करावे.
परिशिष्ट -2 साठी येथे क्लिक करावे.
परिशिष्ट -3 साठी येथे क्लिक करावे.
परिशिष्ट -4 साठी येथे क्लिक करावे.
पंतप्रधान कार्यालय
पंतप्रधानांनी माता वैष्णो देवी भवन येथे झालेल्या चेंगराचेंगरीत मृत्युमुखी पडलेल्यांसाठी पंतप्रधान राष्ट्रीय मदत निधीतून सानुग्रह मदत मंजूर केली
माता वैष्णो देवी भवन येथे झालेल्या चेंगराचेंगरीत मृत्युमुखी पडलेल्यांसाठी पंतप्रधान नरेंद्र मोदी यांनी पंतप्रधान राष्ट्रीय मदत निधी  मधून सानुग्रह मदत मंजूर केली आहे.
पंतप्रधान कार्यालयाने ट्विट केले;
"माता वैष्णो देवी भवनात झालेल्या चेंगराचेंगरीत मृत्युमुखी पडलेल्यांच्या नातेवाईकांना पंतप्रधान राष्ट्रीय मदत निधी मधून प्रत्येकी 2 लाख रुपयांची सानुग्रह मदत दिली जाईल. जखमींना 50,000 रुपये दिले जातील: पंतप्रधान
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल - औपचारिक रोजगार स्थिती
नवी दिल्ली - दि. 25 ऑगस्ट 2022
सांख्यिकी आणि कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने ] प्रगतीच्या परिणामांचे मूल्यांकन करण्यासाठी निवडक सरकारी संस्थांकडे उपलब्ध प्रशासकीय नोंदींच्या आधारे सप्टेंबर 2017 ते जून 2022 या कालावधीमध्ये देशातल्या रोजगाराच्या स्थिती संदर्भात प्रसिद्धी परिपत्रक जाहीर केले आहे .
या संदर्भात तपशीलवार नोंद येथे जोडण्यात आली आहे.
सुक्ष्म, लघु आणि मध्यम उदयोग मंत्रालय
झेड योजनेंतर्गत 22 हजारांहून अधिक सूक्ष्म, लघु आणि मध्यम उद्योगांची नोंदणी
नवी दिल्ली, 18 जुलै 2019
झेड योजनेंतर्गत 22,288 हून अधिक सूक्ष्म, लघु आणि मध्यम उद्योगांनी शून्य दोष, शून्य दुष्परिणामासाठी नोंदणी केली आहे. भारतीय गुणवत्ता परिषदेकडून झेड क्रमवारी दिली जाते. भारतीय दर्जा परिषदेने उद्योग जागरुकता कार्यक्रम, प्रशिक्षण आणि उपक्रम क्षमता बांधणी, कर्मचाऱ्यांचे प्रशिक्षण, सल्लागार आयोजित करणार आहे.
सूक्ष्म, लघु आणि मध्यम उद्योगमंत्री नितीन गडकरी यांनी आज लोकसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 105
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाच्या सायबर घुसखोरीविरूद्ध माहिती तंत्रज्ञान सुरक्षा अधिक कडक करण्याच्या सूचना
नवी दिल्ली, 21 मार्च 2021
रस्ते वाहतूक आणि महामार्ग मंत्रालयाला संभाव्य दुर्भावनायुक्त हेतूने भारतीय परिवहन क्षेत्राच्या दिशेने निर्देशित लक्ष्यित घुसखोरीच्या क्रियांच्या संदर्भात सीईआरटी-इन अर्थात भारतीय संगणक आपत्कालीन प्रतिसाद कार्यसंघाकडून सतर्कतेचा इशारा मिळाला. मंत्रालयाने परिवहन क्षेत्रांतर्गत असलेल्या विभागांना आणि संस्थांना त्यांच्या पायाभूत सुविधांची सुरक्षा परिस्थिती मजबूत करण्याचा सल्ला दिला आहे.
त्यानुसार एनआयसी, एनएचएआय, एनएचआयडीसीएल, आयआरसी, आयएएचई, राज्य पीडब्ल्यूडी, चाचणी संस्था आणि ऑटोमोबाईल उत्पादकांना सीईआरटी-इन प्रमाणित संस्थेद्वारे संपूर्ण माहिती तंत्रज्ञान प्रणालीचे सुरक्षा ऑडिट  नियमितपणे करावे आणि त्यांच्या शिफारशीनुसार सर्व कार्यवाही करण्याची विनंती केली गेली आहे. लेखा परिक्षण अहवाल व एटीआर नियमितपणे मंत्रालयाला सादर करावा लागतो.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
आरोग्य आणि कुटुंब कल्याण मंत्रालय
कोविड-19 आजाराचे नवीन रुग्ण सापडले
नवी दिल्ली, 9 मार्च 2020
देशभरात कोविड-19 आजाराचे आतापर्यंत एकूण 43 रुग्ण सापडले आहेत. त्यातले 40 रुग्ण उपचाराधीन असून, त्यात केरळमधल्या 3 घरी पाठविलेल्या रुग्णांचा समावेश आहे. कालच्या बातमीनंतर आतापर्यंत 4 नवीन रुग्ण सापडले असून, त्यात एक रुग्ण केरळ , एक दिल्ली, एक उत्तर प्रदेश आणि एक रुग्ण जम्मूमध्ये आढळला आहे.
काल आढळलेल्या केरळमधल्या 5 रुग्णांपैकी 3 जण एकाच कुटुंबातील असून, ते नुकतेच इटलीहून परतले होते. उरलेले 2 रुग्ण त्यांचेच नातेवाईक असून, ते या बाधित कुटुंबियांना भेटले होते. बाधित कुटुंबियांनी इटलीहून परतल्यानंतर काही नातेवाईकांना भेट दिली होती आणि काही समारंभांनाही हजेरी लावली होती. त्यांच्या संपर्कात आलेल्या सर्व जणांना शोधून त्यांची चाचणी करण्याचे काम सध्या सुरु आहे.
देशभरातून एकूण 3003 नमुन्यांची कोविड-19 साठी चाचणी करण्यात आली होती, त्यातील 2,694 नमुने विषाणूमुक्त असल्याचे सिद्ध झाले होते. त्यामुळे एकूण 43 नमुनेच विषाणूबाधित असल्याचे स्पष्ट झाले आहे.
आतापर्यंत परेदशातून आलेल्या एकूण 8 लाख 74 हजार 708 प्रवाशांची विषाणू चाचणी विमानतळांवरच करण्यात आली असून, त्यातील 1 हजार 921 प्रवाशांमध्ये विषाणूंची लक्षणे दिसून आली होती. त्यातील 177 जणांना रुग्णालयात दाखल करण्यात आले होते. 33 हजार 599 प्रवासी निरीक्षणाखाली असून, 21 हजार 867 प्रवाशांचा निरिक्षण कालावधी पूर्ण झाला आहे.
परदेशातून प्रवास करुन आलेल्या प्रवाशांनी त्यांना भरण्यासाठी दिलेल्या स्व-घोषणा  पत्रिका योग्य रीतीने भराव्यात, तसेच आपण कोणकोणत्या ठिकाणांना भेट देऊन आलो आहोत, त्याची पूर्ण माहिती अधिकाऱ्यांना द्यावी, असे आवाहन शासनाने केले आहे.
पश्चिम बंगालच्या मुर्शिदाबाद इथल्या रुग्णाची कोविड-19 साठी केलेली चाचणी नकारात्मक आली आहे. त्यामुळे देशात आतापर्यंत कोविड-19 आजाराने एकही मृत्यू झाला नसल्याचे विशेष आरोग्य सचिवांनी स्पष्ट केले आहे.
केंद्रीय आरोग्य आणि कुटुंब कल्याण मंत्री डॉ. हर्षवर्धन कोविड-19 बद्दलच्या चालू परिस्थितीचा, केलेल्या कार्यवाहीचा आणि राज्यांच्या याबद्दलच्या तयारीचा आढावा सतत घेत आहेत. आरोग्य व कुटुंब कल्याण मंत्रालयाचे सचिव याबद्दलच्या परिस्थितीचा आढावा राज्य तसेच केंद्रशासित प्रदेशांबरोबर सतत घेत आहेत.
आरोग्य मंत्रालयाने जनतेला आवाहन केले आहे, की या आजाराचा प्रतिबंध करण्यासाठी सर्व उपाययोजनांचा, खोकतांना घेण्याच्या काळजीचा आणि हात वारंवार धुण्याच्या सवयीचा अवलंब करावा, तसेच गर्दीच्या ठिकाणी जाणे टाळावे.
B.Gokhale/U.Raikar/D.Rane
(Visitor Counter : 113
राष्ट्रपती कार्यालय
राष्ट्रपती 6 ते 9 डिसेंबर दरम्यान महाराष्ट्र दौऱ्यावर
राष्ट्रपती श्री रामनाथ कोविंद उद्यापासून म्हणजेच, 6 ते 9 डिसेंबर 2021 दरम्यान महाराष्ट्र दौऱ्यावर येत आहेत.
6 डिसेंबर 2021 रोजी राष्ट्रपती रायगड किल्ल्याला भेट देतील आणि छत्रपती शिवाजी महाराजांच्या पुतळ्याला आदरांजली अर्पण करतील.
7 डिसेंबर 2021 रोजी राष्ट्रपती, भारतीय हवाई दलाचा तळ, लोहगाव, पुणे येथे भेट देतील. तिथे ते हवाई कसरतींची  पाहणी करतील तसेच हवाई दलातील योद्ध्यांशी संवाद साधतील.
8 डिसेंबर 2021 रोजी राष्ट्रपती मुंबईत क्षेपणास्त्रवाहू युद्धनौकेवरील 22 व्या तुकडीला राष्ट्रपती प्रेसिडेंट'स स्टॅंडर्ड हा विशेष सन्मान प्रदान करतील.
आर्थिक व्यवहार विषयक मंत्रिमंडळ समिती
दीनदयाल बंदरावर टुना-टेकरा इथे ‘बांधा, वापरा आणि हस्तांतरित करा’ या तत्वावर सरकारी-खाजगी भागीदारीतून कंटेनर टर्मिनल विकसित करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 12 ऑक्टोबर 2022
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, दीनदयाल बंदरावर टुना-टेकरा इथे ‘बांधा, वापरा आणि हस्तांतरित करा’  या तत्वावर सरकारी-खाजगी भागीदारीतून  कंटेनर टर्मिनल विकसित करण्याच्या प्रस्तावाला केंद्रीय मंत्रिमंडळानं मंजुरी दिली आहे.
यासाठी, 4,243.64 कोटी रुपयांचा खर्च अपेक्षित असून, बंदर विकासासाठी कंसेशनर म्हणून ज्या कंपनीला परवानगी दिली आहे ती तो करेल. तसेच, याठिकाणी विकसित केल्या जाणाऱ्या सामाईक सुविधांसाठीचा 296.20 कोटी रुपये अंदाजे खर्च दीनदयाल बंदर प्राधिकरणाला करावा लागेल.
प्रभाव:
प्रकल्प कार्यान्वित झाल्यानंतर कंटेनर कार्गो वाहतुकीच्या भविष्यातील गरजा पूर्ण होऊ शकतील. 2025 पासून, 1.88 दशलक्ष टीईयू तूट असेल जी टुना-टेकरा येथील अत्याधुनिक कंटेनर टर्मिनल भरून काढू शकेल. हे बंदिस्त कंटेनर टर्मिनल असेल आणि त्याचा धोरणात्मक फायदा मिळेल. उत्तर भारतातल्या  अत्यंत दुर्गम भागाची गरज ते पूर्ण करू शकेल. त्याशिवाय, कांडला इथली व्यावसायिक क्षमता वाढवण्यासोबत, हा प्रकल्प अर्थव्यवस्था आणि रोजगारनिर्मितीला चालना देईल.
सविस्तर माहिती :
प्रस्तावित प्रकल्प आंतरराष्ट्रीय स्पर्धात्मक बोली प्रक्रियेद्वारे खाजगी विकासक/ बांधा-वापरा आणि हस्तांतरित करा  म्हणजे बीओटी तत्त्वावर विकासकांची निवड करुन विकसित करण्याचा प्रस्ताव आहे. यासाठी, ज्या विकासकाला परवानगी दिली जाईल, ते डिझाईन, अभियांत्रिकी, वित्तीय सेवा, खरेदी, अंमलबजावणी कार्यान्वयन, ऑपरेशन, व्यवस्थापन आणि प्रकल्प देखभाल, या सगळयाची जबाबदारी पार पडतील. या कराराची अंमलबजावणी  कंसेशनर आणि दीनदयाल बंदर प्राधिकरण यांच्याकडून 30 वर्षांसाठी विशिष्ट मालवाहतुकीसाठी केली जाईल. दीनदयाल बंदर प्राधिकरण सामायिक पायाभूत सुविधा देण्यासाठी, म्हणजे, समान ॲक्सेस चॅनेल आणि सामाईक रस्ते,यासाठी जबाबदार असेल.
- या प्रकल्पामध्ये 4,243.64 कोटी रुपये खर्चाच्या आणि वार्षिक 2.19 दशलक्ष TEUs च्या हाताळणी क्षमतेसह एका वेळी तीन जहाजे हाताळण्यासाठी ऑफ-शोअर बर्थिंग संरचना बांधणे समाविष्ट आहे.
- सुरुवातीला हा प्रकल्प 6000 TEUs च्या 14m ड्राफ़्ट जहाजांना सुविधा प्रदान करेल आणि करारानुसार, प्राधिकरणाद्वारे 14m ड्राफ्ट कंटेनरना चोवीस तास दिशादर्शक म्हणून 15.50m वर ड्रेज आणि देखभाल केली जाईल.
- सवलतीच्या कालावधीत, सवलतीधारकास, अप्रोच चॅनेल, बर्थ पॉकेट आणि वळण घेणाऱ्या सर्कलचे खोलीकरण/रुंदीकरण करून 18 मीटर ड्राफ्ट पर्यंत जहाज हाताळण्याचे स्वातंत्र्य असेल. कन्सेशनिंग अथॉरिटी आणि कंसेशनर यांच्यातील खर्चाच्या वाटणीवर परस्पर कराराच्या आधारे अॅक्सेस चॅनेल वाढ करण्याच्या प्रस्तावाच्या वेळी मसुदा वाढविला जाऊ शकेल.
पार्श्वभूमी:
दीनदयाल बंदर हे भारतातील बारा प्रमुख बंदरांपैकी एक आहे. ते गुजरात राज्यातील कच्छच्या वाळवंटी प्रदेशात, भारताच्या पश्चिम किनार्यावर आहे. दीनदयाल बंदर प्रामुख्याने उत्तर भारतात सेवा पुरवते. यात, जम्मू आणि काश्मीर, उत्तर प्रदेश, मध्य प्रदेश आणि राजस्थान अशा सागर किनारा नसलेल्या राज्यांचाही समावेश आहे.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ऊर्जा मंत्रालय
लाईफ मिशन अंतर्गत अग्नी तत्व मोहिमेच्या पहिल्या संमेलनाचे लेह मध्ये आयोजन
पॉवर फाऊंडेशन ऑफ इंडिया आणि विज्ञान भारती  यांच्या संयुक्त विद्यमाने सध्या ‘लाइफ - पर्यावरणरक्षणासाठी जीवनशैली कार्यक्रमांतर्गत जागरूकता निर्माण करण्यासाठी अग्नी तत्व मोहीम सुरु आहे.
यातील "शाश्वतता आणि संस्कृती" या संकल्पनेवर आधारित पहिली अग्नी मोहीम काल लेह येथे आयोजित करण्यात आली होती. यामध्ये प्रशासन, धोरणकर्ते, शैक्षणिक आणि स्टार्ट-अप सारख्या विविध क्षेत्रात कार्य करणारे ऊर्जा, संस्कृती आणि शाश्वतता या मुख्य क्षेत्रातले प्रतिनिधी सहभागी झाले होते.
लडाखचे नायब राज्यपाल आर के माथूर यांच्या हस्ते या परिषदेचे उद्घाटन झाले. लडाख मध्ये नेहमीच शाश्वत जीवनशैलीचा अंगीकार केला गेला आहे, मात्र वाढत्या आधुनिकतेच्या प्रवाहात या क्षेत्रातील परिसंस्थेमध्ये असंतुलन निर्माण होत आहे, आणि याचा दुष्परिणाम केवळ या क्षेत्रापुरता मर्यादित नसून त्याचा प्रभाव संपूर्ण देशाच्या ऋतुचक्रावर होऊ शकतो कारण हे सर्व हिमालयातील परिसंस्थेशी संलग्न आहे, असे माथूर यांनी सांगितले. हे दुष्परिणाम आणि असंतुलन नाहीसे करावेत या उद्देशाने केंद्रशासित प्रदेश प्रशासनाने एक पथदर्शी आराखडा विकसित केला असून शाश्वत विकासाकडे वाटचाल सुरु आहे, असे त्यांनी सांगितले. तसेच त्या दृष्टीने अनेक संबंधित क्षेत्रांवर भर दिला.
लडाख कडे सौर ऊर्जेची प्रचंड क्षमता असून त्याचा पुरेपूर वापर करणे आवश्यक आहे. लडाखने दुर्गम भागात वीज पुरवण्यासाठी वीजनिर्मिती यंत्रणा स्थापन करण्याच्या दिशेने आणि ग्रिड वर असलेले अवलंबित्व कमी करण्यासाठी प्रयत्न केले पाहिजेत . हे पंतप्रधानांच्या कार्बन न्यूट्रल लडाखच्या संकल्पनेशी सुसंगत आहे.
भू-औष्णिक ऊर्जा हे आणखी एक प्राधान्याचे क्षेत्र असून लडाख मध्ये यासंदर्भात अफाट क्षमता आहे. इतर प्रकारच्या अक्षय ऊर्जांचा पुरवठा खंडितपणे होत असला तरी भू-औष्णिक ऊर्जा दिवसभर आणि वर्षभर उपलब्ध असते, जी योग्य रित्या वापरणे आवश्यक आहे.
हरित हायड्रोजन हा लडाखमधील दुसरा पर्याय आहे, कारण या प्रदेशात भरपूर सौरऊर्जा आहे. तसेच पाणीही मुबलक प्रमाणात आहे. यातून निर्माण झालेल्या हायड्रोजनचा उपयोग पेट्रोल आणि डिझेलला पर्याय म्हणून आणि ऑक्सिजनचा वापर रूग्णालयात आणि पर्यटकांद्वारे केला जाऊ शकतो.
सुमंगलमच्या छत्र मोहिमेअंतर्गत असलेला एक उपक्रम 'अग्नि तत्व मोहीम - एनर्जी फॉर लाइफ', केंद्रीय ऊर्जा ,नवीन आणि नवीकरणीय ऊर्जामंत्री आर के सिंह यांच्या हस्ते 21 सप्टेंबर 2022 रोजी नवी दिल्ली इथे सुरू करण्यात आला. याअंतर्गत देशभरात संमेलनांची मालिका आयोजित करण्यात आली आहे.
पॉवर फाउंडेशन ऑफ इंडिया ही भारत सरकारच्या उर्जा मंत्रालयाच्या अधिपत्याखाली स्थापन केलेली आणि आघाडीच्या केंद्रीय सार्वजनिक क्षेत्रातील उपक्रम  द्वारे समर्थित एक संस्था आहे. हे प्रतिष्ठान ऊर्जा परिक्षेत्रातील संशोधन आणि सल्ला या क्षेत्रात कार्यरत आहे.
पंतप्रधान कार्यालय
ग्रामीण पर्यटनाला चालना दिल्याबद्दल पंतप्रधानांच्या सन्मानार्थ काँगथॉन्गच्या लोकांनी रचलेल्या विशेष धूनबद्दल पंतप्रधानांनी व्यक्त केली कृतज्ञता
नवी दिल्ली : 28 नोव्हेंबर 2021
गावाला एक प्रमुख पर्यटन स्थळ म्हणून चालना देण्यासाठी भारत सरकारच्या प्रयत्नांची प्रशंसा करण्यासाठी आणि पंतप्रधान नरेंद्र मोदी यांच्या सन्मानासाठी काँगथॉन्गच्या लोकांनी रचलेल्या विशेष धूनबद्दल पंतप्रधानांनी त्यांचे आभार मानले आहेत.
मेघालयच्या मुख्यमंत्र्यांच्या ट्विटला उत्तर देताना पंतप्रधान म्हणाले;
"या सन्मानाप्रीत्यर्थ काँगथॉन्गच्या लोकांचा आभारी आहे. मेघालयच्या पर्यटन क्षमतेला चालना देण्यासाठी भारत सरकार पूर्णपणे कटिबद्ध आहे आणि हो, राज्यात नुकत्याच झालेल्या चेरीच्या बहर महोत्सवाची सुंदर छायाचित्रेदेखील पाहिली. ती सुंदर दिसत आहे."
पंतप्रधान कार्यालय
पंतप्रधानांनी हंगेरीचे पंतप्रधान महामहिम व्हिक्टर ऑर्बन यांच्याशी दूरध्वनीवरून साधला संवाद
नवी दिल्ली, 9 मार्च 2022
पंतप्रधान नरेंद्र मोदी यांनी आज हंगेरीचे पंतप्रधान महामहिम व्हिक्टर ऑर्बन यांच्याशी दूरध्वनीवरून संवाद साधला.
उभय नेत्यांनी युक्रेनमधील सध्याच्या परिस्थितीवर चर्चा केली आणि तात्काळ शस्त्रसंधी आणि मुत्सद्देगिरी आणि संवाद पुनर्स्थापित करण्याच्या आवश्यकतेवर सहमती दर्शविली.
युक्रेन-हंगेरी सीमेवरून 6000 हून अधिक भारतीय नागरिकांना बाहेर काढण्यात मदत केल्याबद्दल पंतप्रधानांनी महामहिम ऑर्बन आणि हंगेरी सरकारचे मनापासून आभार मानले. युक्रेनमधून बाहेर काढण्यात आलेल्या भारतीय वैद्यकीय शाखेच्या विद्यार्थ्यांना पंतप्रधान ओर्बन यांनी शुभेच्छा दिल्या आणि हंगेरीमध्ये त्यांना पुढील शिक्षण सुरू ठेवण्याची इच्छा असेल तर ते सुरु करू शकतात असे सांगितले. या उदार आश्वासनाबद्दल पंतप्रधानांनी त्यांची प्रशंसा केली.
दोन्ही नेत्यांनी सद्यस्थितीत संपर्कात राहण्याचे आणि संघर्ष संपवण्यासाठी प्रोत्साहन देण्याचे त्यांचे प्रयत्न सुरू ठेवण्याबाबत सहमती दर्शवली.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड- 19 ताजी आकडेवारी
नवी दिल्ली, 9 ऑगस्ट 2022
भारताच्या कोविड -19 प्रतिबंधक लसीकरणाने 206.88 कोटी मात्रांचा  टप्पा केला पार
गेल्या 24 तासात 31,95,034 मात्रा देण्यात आल्या
भारतातील उपचाराधीन रुग्णसंख्या सध्या 1,31,807
उपचाराधीन रुग्णसंख्येचे प्रमाण 0.30%
रुग्ण बरे होण्याचा दर सध्या 98.51%
गेल्या 24 तासात 16,412कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या 4,35,16,071 झाली आहे.
गेल्या 24 तासात 12,751 नव्या कोरोना रुग्णांची नोंद
सध्याचा दैनंदिन पॉझिटिव्हिटी दर 3.50%
सध्याचा साप्ताहिक पॉझिटिव्हिटी दर 4.69%
आतापर्यंत एकूण 87. 85 कोटी चाचण्या घेण्यात आल्या. गेल्या 24 तासात एकूण 3,63,855 चाचण्या करण्यात आल्या.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109